wickkiey/tamil-wikipedia-markdown huggingface dataset:
# வசுந்தரா தொரைசாமி


**வசுந்தரா தொரைசாமி** (*Vasundhara Doraswamy*, பிறப்பு 1949) என்பவர் கர்நாடக மாநிலம், மைசூரில் உள்ள வசுந்தரா நிகழ்த்து கலை மையத்தின் நிறுவனர் / இயக்குநர் ஆவார். இவர் ஒரு திறமையான பாரதநாட்டிய நடனக் கலைஞர், நடன இயக்குநர் மற்றும் மரியாதைக்குரிய குரு ஆவார். அவர் கடந்த ஆறு தசாப்தங்களாக மிக உயர்ந்த நிலையில் கலை வடிவத்திற்கு பங்களிப்பு செய்துள்ளார். இவர் மறைந்த ஸ்ரீ பட்டாபி ஜோயிசின் முன்னோடி சீடர்களில் ஒருவர்.  

## ஆரம்ப கால வாழ்க்கை
வசுந்தரா தெற்கு கனராவின் (கர்நாடகம்) மூடுபித்ரியில் பிறந்தார் &nbsp; இவரது பெற்றோர் பி. நாகராஜ் மற்றும் திருமதி. வரதா தேவி ஆவர். முரளிதரராவின் வழிகாட்டுதலின்படி இவருக்கு 4 வயதில் பாரதநாட்டியம் அறிமுகமானது. மேலும் மாநில அளவிலான போட்டியில் தன் 5 வயதில் தங்கப்பதக்கம் வென்றார். இது இவரது திறனை வெளிச்சம் போட்டுக் காட்டியது. இதன் பிறகு பந்தநல்லூர் மீனாட்சி சுந்தரம் பிள்ளையின் மாணவர் மறைந்த ஸ்ரீ ராஜரத்தினம் பிள்ளையின் மேற்பார்வையில் பயிற்சியளிக்க இவரது பெற்றோரைத் தூண்டியது. வசுந்தரா, தனது அர்ப்பணிப்பினாலும், பயிற்சியினாலும் கர்நாடக இடைநிலைக் கல்வி வாரியத்தால் நடத்தப்பட்ட வித்வத் தேர்வில் முதலாவது இடத்தைப் பெற்று தொடர்ச்சியாக மூன்று தங்கப் பதக்கங்களைப் பெற்றார். இவர் மறைந்த எச். எஸ். தொரைசாமியை மணந்தார். இந்த ஆய்வில் யோகாவிற்கும் பரதநாட்டியத்திற்கும் இடையிலான தொடர்பு குறித்து ஆய்வு மேற்கொண்டார். &nbsp; இவர் நாட்டுப்புறவியலில் முதுகலை பட்டம் பெற்றவர் மற்றும் 'டாங்-டா' மற்றும் ' களரிப்பயிற்று ' ஆகிய தற்காப்புக் கலைகளின் முழுமையான பயிற்சி பெற்றவராக உள்ளார். முனைவர் வசுந்தரா யோகாவுக்கும், நடனத்திற்கும் இடையிலான தொடர்பு குறித்து "நாட்டிய யோகா தரிசனம்" என்ற பெயரில் ஒரு கட்டுரையை வெளியிட்டுள்ளார்.  

இவரது நடனக் அமைப்பு செய்த, `பாஞ்சலி` நடனமானது யக்சகானம் இசையை ( கர்நாடகத்தின் ஒரு நாட்டுப்புற இசை வடிவம் ) பரதநாட்டியத்திற்கு மாற்றியமைத்ததற்காக குறிப்பிடப்பட்டுள்ளது. சகுந்த குஞ்சனா (உதயவர மாதவ ஆச்சார்யாவின் தலைசிறந்த இலக்கிய படைப்புகள்) மற்றும் இப்போது ஜோதி சங்கரின் சேத்ரா தௌரபதி போன்ற தனி ஆடல்கள் பாராட்டுகளைப் பெற்றுள்ளன.  

டாக்டர் வசுந்தராவுக்கு கர்நாடக மாநில அரசால் நடனத்திற்காக வழங்கப்படும் மிக உயர்ந்த மாநில விருதான "நாட்டிய ராணி சாந்தலா" விருது வழங்கப்பட்டது. மேலும் கர்நாடக மாநிலத்தின் விருதான ராஜ்யோத்சவா விருதும் இவருக்கு வழங்கப்பட்டுள்ளது. "கர்நாடக கலா திலக்" மிக இளம் வயதில் பெற்றவர் இவராவார். மேலும் கர்நாடக சங்க நிருத்யா அகாதமியின் மதிப்புமிக்க விருது மற்றும் உடுப்பி ஸ்ரீ கிருஷ்ண மடத்திலிருந்து "ஆஸ்தானா நிருத்ய ரத்னா" பெற்ற ஒரே நபர் இவராவார். தூர்தர்ஷன் இந்தியாவால் இவருக்கு "சந்தனா விருது" வழங்கப்பட்டது.
# ரோசன் குமாரி



**ரோசன் குமாரி** *(Roshan Kumari)* ஓர் இந்திய பாரம்பரிய நடனக் கலைஞர், நடிகர் மற்றும் நடன இயக்குநர் என்ற பல பரிமாணங்களை கொண்டவராவார். கதக் என்ற பாரம்பரிய நடன வடிவத்தில் முன்னணியில் இருக்கும் கலைஞர்களில் ஒருவராக பலராலும் கருதப்படுகிறார்.. ஜெய்ப்பூர் கரானைவைப் பின்தொடரும் இவர் கதக் நடனத்தை ஊக்குவிக்கும் அகாதமியான மும்பையின் நிருத்யா கலா கேந்திராவையும் நிறுவினார். இந்தியாவில் இசை,நடன நாடகக் கலைகளுக்காக வழங்கப்படும் உயரிய விருதான சங்கீத நாடக அகாதமி விருது 1975 ஆம் ஆண்டு ரோசன் குமாரிக்கு வழங்கப்பட்டது . இந்திய அரசு வழங்கும் நான்காவது மிக உயர்ந்த இந்திய குடிமை விருதான பத்மசிறீ விருது இவருக்கு 1984 ஆம் ஆண்டு வழங்கப்பட்டது.  

## வாழ்க்கை வரலாறு
ரோசன் குமாரி கிறித்துமசுக்கு முன்னர் திசம்பர் மாதம் 24 ஆம் நாள் பிறந்தார். இவர் பிறந்த ஆண்டு உறுதியாகத் தெரியவில்லை. வட இந்திய மாநிலமான அரியானாவிலுள்ள அம்பாலாவில் (முந்தைய பஞ்சாப்) ஒரு பிரபலமான கைம்முரசு இணைக் கலைஞர் சவுத்ரி பக்கிர் முகமது மற்றும் புகழ்பெற்ற இந்துசுதான் மற்றும் பின்னணிப் பாடகர் யோகராபாய் அம்பலேவாலி ஆகியோருக்குப் பிறந்தார்.. கே. எசு. மோரேவிடமிருந்து கதக்கின் அடிப்படை நுட்பங்களைக் கற்றுக்கொண்ட இவர், சுந்தர் பிரசாத்திடம் மும்பையின் கதக் மகாராச் பிந்தாடின் பள்ளியில் தனது நடனப் பயிற்சியைத் தொடர்ந்தார்.. பின்னர், இவர் குலாம் உசேன் கான் மற்றும் அனுமன் பிரசாத் ஆகியோரிடம் பயிற்சி பெற்றார். கோவிந்தராச் பிள்ளை மற்றும் மகாலிங்கம் பிள்ளை ஆகியோரிடமிருந்து பரதநாட்டியத்தைக் கற்றுக்கொண்டார்.  

குமாரி, குடியரசுத் தலைவர் இல்லத்தில் நடைபெற்ற ஒரு சிறப்பு நிகழ்ச்சியில் நடனமாடியது உட்பட இந்தியாவில் பல இடங்களில் தனது நடன நிகழ்ச்சிகளை நிகழ்த்தியுள்ளார். சவகர்லால் நேரு, இந்திரா காந்தி, நிகிட்டா குருசேவ், மில்டன் ஒபோட், சோர்டானின் உசைன் மற்றும் நேபாள மன்னர் போன்ற ஆளுமைகளுக்கு முன்னால் இவர் தனது தனது நடன நிகழ்ச்சிகளை நிகழ்த்தியுள்ளார். நந்திதா பூரி, அனோனா குகா மற்றும் சைலா அரோரா போன்றவர்கள் இவரது குறிப்பிடத்தக்க மாணவர்களில் ஒரு சிலராவர்.  
தற்போது குமாரி மும்பையில் வசித்து வருகிறார்.  

## விருதுகள் மற்றும் கௌரவங்கள்
குமாரி 1963 ஆம் ஆண்டில் நடைபெற்ற பன்னிரண்டாவது அகில இந்திய இசை மாநாட்டில் பிரயாக் சங்கீத் சமிதி என்ற அமைப்பிடமிருந்து நிருத்திய சிரோமணி என்ற பட்டத்தை பெற்றார்.. ஒரு வருடம் கழித்து, சுர் சிங்கர் சம்சாத் இவருக்கு நிருத்யா விலாசு என்ற கௌரவத்தை வழங்கினார். மேற்கு வங்காள அரசு இவருக்கு 1989 ஆம் ஆண்டு விசுவ உன்னியன் சம்சத் என்ற பட்டத்தினை வழங்கியது. 1990 ஆம் ஆண்டில் மகாராட்டிரா அரசிடமிருந்து மகாராட்டிர கௌரவ புரசுகார் விருதும் 1993 ஆம் ஆண்டு செய்ப்பூரில் உள்ள கதக் கேந்திராவிடமிருந்து மன் பத்ரா ஆகிய கௌரவங்களையும் பெற்றார். அகில இந்திய புவல்கா விருது (2005) மற்றும் *அனுமந்த் விருது* (2008) ஆகியவற்றையும் குமாரி பெற்றுள்ளார். இந்திய அரசின் மதிப்புமிக்க சக கூட்டாளர் கௌரவும் இவருக்கு வழங்கப்பட்டுள்ளது.  

## திரைப்பட வரலாறு
- பரிநீட்டா (1953) - நடிகை
- வாரிசு (1954) - நடிகை
- மிர்சா காலிப் (1954) - நடிகை
- பாசந் பகார் (1956) - நடிகை
- *யல்சாகர்* (1958) - நடிகை
- கோபி (1970) – நடன அமைப்பாளர்
- லெக்கின் (1990) - நடன அமைப்பாளர்
- சைத்தாளி (1975) - நடன அமைப்பாளர்
- சர்தாரி பேகம் (1996) - நடன அமைப்பாளர்
# கங்காரு (2007 திரைப்படம்)

***கங்காரு*** என்பது 2007 ஆம் ஆண்டு இந்திய மலையாள மொழி நாடக திரில்லர் படமாகும். இந்தத் திரைப்படத்தினை ராஜ் பாபு இயக்கியிருந்தார். பிருத்விராஜ் சுகுமாரன், காவ்யா மாதவன் மற்றும் ஜெயசூர்யா ஆகியோர் நடித்திருந்தனர். இது அனில் ராஜ் எழுதிய கதையாகும். அதனை திரைக்கதையாக ஜே.பல்லசேரி எழுதினார். இந்த படம் 2007 இல் ஒரு சராசரி வெற்றி அடைந்தது.  

## நடிகர்கள்
- ஜோசப் ஆபிரகாம் / ஜோசகுட்டியாக பிருத்விராஜ் சுகுமாரன்
- ஜான்சியாக காவ்யா மாதவன்
- மோனிச்சனாக ஜெயசூர்யா
- ஓவியா - சோசனா
- லாலு அலெக்ஸ் ஸ்டீபனாக
- பாப்பிக்குஞ்சாக ஹரிஸ்ரீ அசோகன்
- ஜகதி ஸ்ரீகுமார் மேத்யூ ஆபிரகாம் அல்லது மாத்துகூட்டியாக
- 'நடப்பு' குஞ்சாச்சனாக சலீம் குமார்
- நான்சியாக காவேரி
- பாபிச்சனாக சூரஜ் வெஞ்சராமுத்
- செல்லப்பனாக இந்திரன்ஸ்
- அண்ணகுட்டியாக பிந்து பானிகர்
- சிசிலியாக கலராஞ்சினி
- ஜோசெகுட்டியின் தாயாக சுகுமாரி
- ஜான்சியின் தாயாக கே. பி. ஏ. சி லலிதா
- 'சிரிஞ்ச்' வாசுவாக ஸ்ரீஜித் ரவி
- பி. சாந்தகுமாரி - ஜனாமாமா
- பால் கே.மணியாக டி.பி. மாதவன்
- லிட்டில் கேர்லாக அன்னி

## ஆக்கம்
இந்தத் திரைப்படத்தின் ஆரம்பத்தில் ஜோசகுட்டியின் முக்கிய கதைப்பாத்திரத்தில் ஜெயசூர்யா நடிப்பதாக இருந்தது. *சோட்டா மும்பையில்* என்ற திரைப்படத்தில் அவர் நடிப்பதனால் இப்படத்தின் அவருடைய கதைப்பாத்திரத்தினை பிருத்விராஜ் சுகுமாரன் ஏற்று நடித்தார்.  

## வெளியீடு
இந்த திரைப்படம் 21 டிசம்பர் 2007 அன்று வெளியிடப்பட்டது.
# சிறந்த ஆவணப்படத்திற்கான அகாதமி விருது



**சிறந்த ஆவணப்படத்திற்கான அகாதமி விருது ** அகாதமி ஆப் மோசன் பிக்சர் ஆர்ட்ஸ் அண்ட் சயின்சஸ் ஆல் ஒவ்வொரு ஆண்டும் சிறந்த ஆவணப்படங்களுக்கு வழங்கப்படும் ஆசுக்கர் விருதாகும். 1946 ஆம் ஆண்டினைத் தவிர்த்து 1941 ஆண்டு முதல் ஒவ்வொரு ஆண்டும் வழங்கப்படுகின்றது.
# மாட்டுத்தாவணி (திரைப்படம்)


***மாட்டுத்தாவணி*** என்பது பவித்ரன் எழுதி இயக்கிய 2012 இந்தியத் தமிழ்த் திரைப்படமாகும். நாடகம் தொடர்பான இப்படத்தில் ராம்கிரண், மேனகா ஆகியோர் முக்கியக் கதாபாத்திரங்களில் நடித்திருந்தனர். இத்திரைப்படத்தில் விமலும், சூரியும் துணை வேடங்களில் நடித்திருந்தனர். இத்திரைப்படத்திற்கு தேவா இசையமைத்திருந்தார். திரைப்படம் எதிர்மறையான விமர்சனங்களைப் பெற்றது.  

## நடிகர், நடிகையர்

## தயாரிப்பு
இயக்குநர் பவித்ரன் இத்திரைப்படத்தினை 2007 மே மாதம் தொடங்கினார். ஆனால் இத்திரைப்படம் தொடர்ச்சியான சட்டச் சிக்கல்களின் விளைவாக மெதுவாக திரைப்படமாகியது. நவம்பர் 2009 இல், இயக்குநர் ஊடகவியலாளர்களின் மத்தியில் புதிய முகங்களை அறிமுகம் செய்தார்.  

## பாடல்கள்
இத்திரைப்படத்திற்கு தேவா இசையமைத்திருந்தார். முன்னாள் நடிகரும் அரசியல்வாதியுமான மு. க. முத்து 2008 ஆம் ஆண்டில் இப்படத்திற்காக ஒரு பாடலைப் பதிவுசெய்தார். அதே நேரத்தில் *பருதி வீரன்* புகழ் லட்சுமி, தேவா இசையமைத்த பாடலைப் பாடினார்.  
| வ. எண் | பாடல் | பாடியோர் | வரிகள் |
| --- | --- | --- | --- |
| 1 | அண்ணன்மாரே | மு. க. முத்து | மணிமுத்து |
| 2 | காதலிக்கப் போரவரே I | வினீத் ஸ்ரீனிவாசன் |  |
| 3 | காதலிக்கப் போரவரே II | மணிமுத்து |  |
| 4 | மான மதுரைக்கு | காரியபட்டி இலட்சுமி, பாண்டி |  |
| 5 | உருண்ட மல திரண்ட மல | மாணிக்க விநாயகம் | } |
# உதய் பிரகாஷ் (நடிகர்)

**உதய் பிரகாஷ்** தமிழ் மற்றும் தெலுங்கு படங்களில் நடித்த இந்திய நடிகர் ஆவார். அவர் திருப்பத்தூர் சேக்ரட் ஹார்ட் கல்லூரியில் கால்பந்து வீரராக (அணித் தலைவராக) இருந்தார்.  

## தொழில்
விஜயசாந்தி நடித்த தெலுங்கு திரைப்படமான *கார்தவயம்* படத்தில் மிக முக்கியமான கதாபாத்திரத்தில் நடித்ததால் உதய் பிரகாஷ் பிரபலமானார். இந்த படம் அவருக்கு தமிழிலும் *வைஜயந்தி ஐ.பி.எஸ்* என வெளிவந்ததால், தமிழிலும் புகழ் பெற்றார்.பிறகு *சின்னத் தம்பி* திரைப்படத்தில் குஷ்பூவின் 3 சகோதரர்களில் ஒருவராக நடித்தார்.  

## இறப்பு
நடிகர் உதய் பிரகாஷ் குடிபழக்கத்தின் காரணமாக நோய்வாய்ப்பட்டடார். கல்லீரல் பாதிக்கப்பட்டு மருத்துவமனையில் இருந்தார். 18 ஆகஸ்ட் 2004 இல் இறந்தார்.  

## பகுதி திரைப்படவியல்
| 1989 | *வருஷம் 16* | தமிழ் |  |
| --- | --- | --- | --- |
| 1990 | *கார்தவயம்* | தெலுங்கு |  |
| 1990 | *புதுப்புது ராகங்கள்* | தமிழ் |  |
| 1991 | *அன்பு சங்கிலி* | விஸ்வநாத் | தமிழ் |
| 1991 | *சின்னத் தம்பி* | தமிழ் |  |
| 1991 | *இதய வாசல்* | தமிழ் |  |
| 1991 | *கிழக்கு கரை* | தமிழ் |  |
| 1991 | *மன்னன்* | தமிழ் |  |
| 1992 | *இது நம்ம பூமி* | தமிழ் |  |
| 1992 | *சாமுண்டி* | தமிழ் |  |
| 1993 | *உழைப்பாளி* | தமிழ் |  |
| 1993 | *பேன்ட் மாஸ்டர்* | தமிழ் |  |
| 1993 | *கட்டபொம்மன்* | ராஜப்பா | தமிழ் |
| 1993 | *காத்திருக்க நேரமில்லை* | அஜித் | தமிழ் |
| 1993 | *சின்ன ஜமீன்* | தமிழ் |  |
| 1993 | *பிரதீப்* | தமிழ் |  |
| 1993 | *ராஜாதி ராஜ ராஜ குலோத்துங்க ராஜ மார்த்தாண்ட ராஜ கம்பீர காத்தவராய கிருஷ்ண காமராஜன்* | தமிழ் |  |
| 1993 | *மனவரலி பெல்லி* | தெலுங்கு |  |
| 1994 | *சத்தியவான்* | Gopi | தமிழ் |
| 1994 | *வீரா* | தமிழ் |  |
| 1994 | *செந்தமிழ் செல்வன்* | தமிழ் |  |
| 1994 | *சீமான்* | தமிழ் |  |
| 1995 | *அன்பு மகன்* | தமிழ் |  |
| 1995 | *மண்ணுக்கு மரியாதை* | தமிழ் |  |
| 1996 | *மேட்டுக்குடி* | தமிழ் |  |
| 1996 | *மிஸ்டர் ரோமியோ* | தமிழ் |  |
| 1996 | *வெற்றி விநாயகர்* | தமிழ் |  |
| 1997 | *அரசியல்* | ராம்குமார் | தமிழ் |
| 1997 | *பெரியதம்பி* | தங்கராசு | தமிழ் |
| 1997 | *புதைய* | மது | தமிழ் |
| 1997 | *தடையம்* | தமிழ் |  |
| 1999 | *சிவன்* | உதை | தமிழ் |
| 1999 | *எதிரும் புதிரும்* | காவல் அதிகாரி | தமிழ் |
| 2003 | *திவான்* | சந்திரன் | தமிழ் |
| 2003 | *காதல் கிறுக்கன்* | தமிழ் |  |
| 2004 | *ஜெய்சூர்யா* | தமிழ் |  |
| 2004 | *சூப்பர் டா* | தமிழ் |  |
# ஆம்பைரோன்



**ஆம்பைரோன்** *(Ampyrone)* என்பது அமினோபைரின் மருந்தினுடைய வளர்சிதை மாற்றப் பொருளாகும். வலிநீக்கி, வீக்கம்நீக்கி மற்றும் காய்ச்சலடக்கி முதலான பண்புகளை இச்சேர்மம் பெற்றுள்ளது. இரத்தத்திலுள்ள வெள்ளை அணுக்களின் எண்ணிக்கையை குறைக்கும் பண்பு காரணமாக ஒரு மருந்தாக இதை பயன்படுத்துவது ஆதரிக்கப்படுவதில்லை. . பெராக்சைடு அல்லது பீனால்களை உற்பத்தி செய்ய உதவும் உயிர்வேதியியல் வினைகளுக்கு வினையாக்கியாக ஆம்பைரோன் பயன்படுத்தப்படுகிறது. மைக்ரோசோம்களையும் கல்லீரலையும் தூண்டுவதற்கும் செல்வெளி நீரை அளவிடுவதற்கும் இச்சேர்மம் பயன்படுத்தப்படுகிறது.
# பி. கே. மேதினி


**பி. கே. மேதினி** என்பவர் புரட்சிகர பாடகர், இசைக்கலைஞர், நாடகக் கலைஞர், வாழும் சுதந்திர போராட்ட வீரர் ஆவார். புன்னப்பரா-வயலார் போராட்டத்தில் கலந்து கொண்டுள்ள இவர் இந்திய கம்யூனிஸ்ட் கட்சியின் தலைவர்களுள் ஒருவர் ஆவார். கேரள மாநிலத்தில் நன்கு அறிமுகமான சமூக ஆர்வலராகவும் திகழ்கிறார்.
# நியோ-விண்வெளி நண்பன்



**நியோ-விண்வெளி நண்பன்** என்பது சிங்கப்பூர் நாட்டில் பெப்ரவரி 17, 2020ஆம் ஆண்டு முதல் திங்கள் முதல் வியாழன் வரை இரவு 8 மணிக்கு வசந்தம் தொலைக்காட்சியில் ஒளிபரப்பான கற்பனை குழந்தைகள் நகைச்சுவை தொலைக்காட்சி தொடர் ஆகும்.  

இந்த தொடரை அன்பு அறன் மற்றும் ரவி ஆகியோர் இயக்க ஜே நெஸ் ஈஸ்வரன், சஜனி, பன்னிர் செல்வம், வர்மன் சந்திர மோகன், ஹரிகிருஷ்ணன், பிரகலாதன் போன்ற பலர் நடித்துள்ளார்கள். இந்த தொடர் மார்ச்சு 23, 2020 இல் 25 அத்தியாயங்களுடன் நிறைவு பெற்றது.  

இந்த தொடரின் கதை விண்வெளியிருந்து வரும் நியோ என்ற வேற்று கிரகவாசி 10 வயதான ராக்கி என்ற சிறுவனுடன் நட்பு கொள்ளகின்றது. அவனின் கண்ணுக்கும் மட்டும் தெரியும் நியோ ராக்கியுடன் இணைத்து செய்யும் கலாட்டாதான் இந்த தொடரின் கதை.
# சோனல் மான்சிங்

**சோனல் மான்சிங்** (Sonal Mansingh பிறப்பு 30 ஏப்ரல் 1944) இந்திய பாரம்பரிய நடன கலைஞர் மற்றும் பரதநாட்டியம் மற்றும் ஒடிசி நடன பாணியின் ஆசிரியர் ஆவார். இந்திய ஜனாதிபதியின் பரிந்துரையின் பேரில் .நாடாளுமன்ற மேல்சபை உறுப்பினராக . நியமிக்கப்பட்டார்.  

## ஆரம்ப வாழ்க்கை மற்றும் பின்னணி
மும்பையில் பிறந்த சோனல் மான்சிங் அரவிந்த் மற்றும் பூர்னிமா பாக்வசா தம்பதியரின் மூன்று குழந்தைகளில் இரண்டாவது குழந்தையாவார். குஜராத் மாநிலத்தின் நன்கு அறிமுகமான சமூக சேவகராக விளங்கும் இவர் 2004 ஆம் ஆண்டிற்கான பத்ம பூஷன் விருதை பெற்றுள்ளார். சோனல் மான்சிங்கின் தாத்தா மங்கள் தாஸ் பாக்வசா சுதந்திர போராட்ட வீரரும், இந்தியாவின் முதல் ஐந்து கவர்னர்களில் ஒருவராவார்.  
நாக்பூரில் ஒரு ஆசிரியரிடம் நான்கு வயதில் தனது மூத்த சகோதரியுடன் மனிப்புரி நடனத்தை கற்கத் துவங்கினார். ஏழாவது வயதில் மும்பை குமார் ஜெயகார் உட்பட பந்தநல்லூர் நாட்டியப்பள்ளியைச் சேர்ந்த பல்வேறு நடன ஆசிரியர்களிடம் பரதநாட்டியத்தை கற்றார்,  

பாரதிய வித்தியா பவனில் சமஸ்கிருதத்தில் *பிரவீன்* மற்றும் *கோவிட்* பட்டங்களை பெற்றார். மும்பை எல்பின்ஸ்டோன் கல்லூரியில் செருமானிய இலக்கியத்தில் பி.ஏ (ஹானர்ஸ்) பட்டத்தை பெற்றார்.  

இருப்பினும் அவருடைய முறையான நடனப்பயிற்சி பதினெட்டு வயதில் துவங்கியது.அவரது குடும்பத்தின் எதிர்ப்பு இருந்தபோதிலும் பேராசிரியர் யு. எஸ். கிருஷ்ண ராவ் மற்றும் சந்திரபகா தேவி ஆகியோரிடம் பரதநாட்டியம் கற்றுக்கொள்வதற்காக பெங்களூரு சென்றார்.,சென்னை மயிலாப்பூரின் கௌரி அம்மாளிடம் அபிநயங்களை கற்றுத் தேர்ந்த அவர் பின்னர் 1965 ஆம் ஆண்டில் கேளுச்சரண மகோபாத்திரா என்ற புகழ்பெற்ற ஒடிசி கலைஞரிடம் ஒடிசி நடனத்தை கற்கத் துவங்கினார்.  

சோனல் மான்சிங் முன்னாள் இந்திய அரசு அதிகாரி லலித் மான்சிங் என்பவரைத் திருமணம் செய்து கொண்டார். பின்னர் தம்பதியினர் இருவரும் விவாகரத்து செய்து கொண்டனர். சோனலின் மாமா மாயாதார் மான்சிங் ஒடிசி நடனப் பயிற்சிக்காக கேளுச்சரண மகோபாத்திராவிடம் அறிமுகம் செய்து வைத்தார். .  

## தொழில் மற்றும் வாழ்க்கை
சோனல் மான்சிங்கின் நடன வாழ்க்கை 1962 ஆம் ஆண்டில் தொடங்கியது, மும்பையில் தனது அரங்கேற்றத்தை நிகழ்த்திய அவர் புதுதில்லியில் இந்திய பாரம்பரிய நடன மையத்தை *Centre for Indian Classical Dances* **(CICD)** 1977 இல் துவங்கினார்.  
சோனல் கற்றுக் கொண்ட நடனம் பல ஆண்டுகளாக அவரை உலகம் முழுவதும் கொண்டு சென்று பல விருதுகளையும் பெற்றுத் தந்துள்ளது. 1992 ஆம் ஆண்டு பத்மபூஷன் விருதும் , 1987 இல் சங்கீத நாடக அகாதமி விருதும், 2003 ஆம் ஆண்டு இந்தியாவின் இரண்டாவது மிக உயரிய விருதான பத்ம விபூஷன் விருதை பெற்றுள்ளார். பாலசரஸ்வதிக்குப் பிறகு இவ்விருதினைப் பெறும் இரண்டாவது பெண் நடனக்கலைஞராக சோனல் மான்சிங் திகழ்கிறார். தொடர்ந்து 2006 ஆம் ஆண்டு மத்தியப் பிரேதச அரசால் காளிதாஸ் சம்மன் கலை விருதும் வழங்கப்பட்டது.2007 ஆம் ஆண்டு ஏப்ரல் 21ஆம் தேதி உத்தராகண்ட் மாநிலத்தின் பண்ட் எனும் இடத்தில் அமைந்துள்ள ஜி.பி. பண்ட் பல்கலைக்கழகத்தால் அறிவிலுக்கான டாக்டர் பட்டமும், சம்பல்பூர் பல்கலைக்கழகத்தால் இலக்கியத்துக்கான டாக்டர் பட்டத்தையும் பெற்றுள்ளார்.  

2002 ஆம் ஆண்டில் தனது 40 ஆண்டுகால கலைப்பயணம் நிறைவடைந்ததைக் குறிக்கும் வகையில், இந்தி திரைப்பட இயக்குநர் பிரகாஷ் ஜா, சோனல் என்ற பெயரில் ஒரு ஆவணப்படம் தயாரித்தார். அப்படம் அந்த ஆண்டின் சிறந்த ஆவணத் திரைப்படத்திற்கான தேசிய திரைப்பட விருதையும் வென்றது.
# மாங்கல்ய தோஷம்



**மாங்கல்ய தோஷம்** அல்லது **மாங்கல்ய சந்தோஷம்** என்பது கலர்ஸ் தமிழ் தொலைக்காட்சியில் 23 மார்ச்சு 2020 முதல் திங்கள் முதல் சனிக்கிழமை வரை இரவு 7 மணிக்கு ஒளிபரப்பாகும் திகில் தொலைக்காட்சி நாடகத் தொடர் ஆகும்.  

இந்த தொடரில் மலர் தொடரில் நடித்த 'அருண்' என்பவர் 'தருண்' என்ற கதாபாத்திரத்தில் நடிக்க இவருக்கு ஜோடியாக தாரா மற்றும் நித்தியா என்ற கதாபாத்திரத்தில் புதுமுக நடிகை 'லட்சுமி பிரியா' என்பவர் நடிக்கின்றார்.  

## கதை சுருக்கம்
இந்த தொடரின் கதை ஒரு பக்கம் காதல் மறுபக்கம் துர் ஆத்மா இதற்க்கு நடுவில் சிக்கிய நித்யாவின் வாழ்க்கை என்ன ஆகும் என்பதுதான் கதை.  

## நடிகர்கள்
### முதன்மை கதாபாத்திரம்
- லட்சுமி பிரியா - நித்யஸ்ரீ/நயன்தாரா
- அருண் பத்மநாபன் - தருண்
- ரவி தேஜ் - ரகுவரன் (துர் ஆத்மா)
- கீர்த்தி விஜய் - தீபிகா
- ஜீவா - ரஞ்சித்
- ஹரிஷங்கர் - தாமோதரன் நம்பூதி

### துணை கதாபாத்திரம்
- ஸ்மிருதி → உஷா → சுசித்ரா - சுலக்சனா (தருணின் தாய்)
- சாய் கோபி → ராஜேஷ் - ஆறுமுகம் (தருணின் தந்தை)
- சுமி ஸ்ரீகுமார் - மிருதுளா (தீபிகாவின் தாய்)
- தசாரதி - கோடி (நித்தியாவின் தந்தை)
- நீலகண்டன் - பிரதீப் (தருணின் சகோதரன்)
- ஏகவல்லி - சுபா (பிரதீப்பின் மனைவி)
- வருண் உதய் - அரவிந்

## நேரம் மாற்றம்
இந்த தொடர் மார்ச்சு 23, 2020 முதல் திங்கள் முதல் சனிக்கிழமை வரை இரவு 9 மணிக்கு ஒளிபரப்பாகி கொரோனாவைரசு காரணத்தால் மார்ச் 21, 2020 முதல் தற்காலிகமாக நிறுத்தப்பட்டு மே 28, 2020 அதே நேரத்தில் ஒளிபரப்பாகி, 26 அக்டோபர் 2020 முதல் புதிய நேரத்தில் திங்கள் முதல் சனி வரை இரவு 10 மணிக்கு ஒளிபரப்பாகி, 4 நவம்பர் 2020 முதல் திங்கள் முதல் சனி வரை இரவு 7 மணிக்கு ஒளிபரப்பாகிறது.  

## மகாசங்கமம்
- இந்த தொடர் 15 மார்ச்சு முதல் 27 மார்ச்சு 2021ஆம் ஆண்டு அம்மன் என்ற தொடருடன் மகாசங்கமத்தில் ஒளிபரப்பானது. அதை தொடர்ந்து இரண்டாம் தடவையாக 10 மே 2021 முதல் ஒளிபரப்பாகின்றது.

## மொழி மாற்றம்
- இந்த தொடர் 'கலர்ஸ் ஓடியா' என்ற தொலைக்காட்சியில் 'ஓத்திருசாயி' என்று ஒடியா மொழியில் பெயரில் மொழி மாற்றம் செய்யப்பட்டு ஒளிபரப்பானது.

## சர்வதேச ஒளிபரப்பு
- இந்த தொடர் கலர்ஸ் தமிழ் மற்றும் கலர்ஸ் தமிழ்எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) ஒளிபரப்பாகிறது.
- இந்த தொடரின் அத்தியாயங்கள் ஊட் என்ற இணைய மூலமாகவும் பார்க்க முடியும்.
# ஜீ மராத்தி



**ஜீ மராத்தி** என்பது ஜீ என்டர்டெயின்மென்ட் எண்டர்பிரைசஸ் நிறுவனத்திற்கு சொந்தமான மராத்திய மொழி பொழுதுபோக்கு அலைவரிசை ஆகும். இது மகாராட்டிரத்தை தலைமையகமாகக் கொண்டு இயங்கி வருகின்றது. மராத்தி மக்களால் அதிகளவு பார்க்கப்படும் தொலைக்காட்ச்சியில் இதுவும் ஒன்றாகும். இது 1999 ஆம் ஆண்டு *அல்பா மராத்தி* என்ற பெயரில் ஆரம்பிக்கப்பட்டு 2005 ஆம் ஆண்டு *ஜீ மராத்தி* என்ற பெயரில் மாற்றம் செய்யப்பட்டது.  

இந்த தொலைக்காட்சியில் தொடர்கள், பொழுதுபோக்கு நிகழ்ச்சிகள் மற்றும் திரைப்படங்களை ஒளிபரப்பு செய்து வருகின்றது. இந்த தொலைக்காட்சி நவம்பர் 20, 2016 ஆம் ஆண்டு உயர் வரையறு தொலைக்காட்சியாக மாற்றப் பட்டது என்பது குறிப்பிடத்தக்கது.
# சுனயனா ஹசாரிலால்



**சுனயனா ஹசாரிலால் அகர்வால்** **( Sunayana Hazarilal Agarwal**) இவர் ஓர் இந்திய பாரம்பரிய நடனக் கலைஞர் ஆவார். கதக்கின் பாரம்பரிய நடன வடிவத்தில் நிபுணத்துவம் பெற்றுள்ளார். மேலும், கதக்கின் **ஜானகிபிரசாத் கரானாவின்** எஞ்சியிருக்கும் ஒரே பயிற்சியாளராவார். இவர் **பனாரசு கரானா** என்றும் அழைக்கப்படுகிறார். இந்திய அரசு தனது நான்காவது உயர்ந்த குடிமை விருதான பத்மசிறீ விருதை 2011இல் வழங்கி இவரை கௌரவித்தது. மூன்று தசாப்தங்களுக்கும் மேலாக, இவர் இந்தியாவில் கதக் நடனத்தின் முக்கிய விழாக்களில் தவறாமல் நடனங்களை நிகழ்த்தியுள்ளார். மேலும் பிற நாடுகளிலும் தனது கலையை வழங்கியுள்ளார். 1974 முதல், மும்பையின் பாரதிய வித்யா பவன் மற்றும் தனது ஆசிரியரும் கணவருமான ஹசரிலால் நிறுவிய நட்வாரி நசன நிறுவனத்தில் மாணவர்களுக்கு பயிற்சி அளித்து வருகிறார். தவிர, கதக்கின் பழைய மற்றும் அரிய சில பாடல்களைப் படித்து புதுப்பிக்க பணியாற்றியுள்ளார். அவை இவரது பாரம்பரியத்தின் குருக்களின் பிரதிநிதிகளாகும்.  

## சுயசரிதை
திருமதி சுனயனா ஹசாரிலால் என்கிற சுனயனா அகர்வால் உத்தரபிரதேசத்தின் பரேலியில் 1939இல் மும்பையில் ஒரு இரயில்வே அதிகாரிக்கு மகளாகப் பிறந்தார். சிறீ ஹசாரிலால் கும்பராமின் கீழ் கதக் நடனத்தில் பயிற்சி பெற்றார். சுனயனா ஹசாரிலால் சிறுவயதிலிருந்தே பாரம்பரிய நடனத்தைக் கற்கத் தொடங்கினார். தந்தையின் பணி காரணமாக வேறு இடத்திற்கு மாற்றப்பட்டபோது கதக் கற்கும் ஆசையில் மும்பையைவிட்டு வெளியேர மறுத்த இவர், தனது உறவினர்களுடன் தங்கியிருந்து பனாரசு ஜானகிபிரசாத் கரானாவின் அறியப்பட்ட நிபுணராக இருந்த குரு ஹசாரிலாலின் கீழ் பயிற்சி மேற்கொண்டார்.  

தற்போது, நட்வாரி நடன அகாதமியின் இயக்குநராக சுனயனா இருக்கிறார். மும்பையின் பாரதிய வித்யா பவனின் நார்டன் சிக்சா பீடத்த்தில் கதக் பிரிவின் தலைவராகத் தலைமை தாங்குகிறார். இவர் பல நிறுவனங்களில் வருகை தரும் ஆசிரியராகவும் உள்ளார். அமெரிக்காவின் நியூயார்க், சான் ஃபிரான்சிஸ்கோ மற்றும் ராலே ஆகிய இடங்களில் நடனப் பட்டறைகளை நடத்திய இவர், இத்தாலி, ஜெர்மனி, பெல்ஜியம் போன்ற பல நாடுகளில் சுற்றுப்பயணம் செய்துள்ளார். 1990இல் லாஸ் ஏஞ்சல்ஸ் கலிபோர்னியா பல்கலைக்கழகத்தில் வருகை தரும் ஆசிரியராகவும் இருந்தார்.  

## நிகழ்ச்சிகள்
சுனாயனா மும்பையில் நேரு கலையரங்கத்தில் நடாவாரி நடன அகாதமியால் ஏற்பாடு செய்யப்பட்ட ஒரு நிகழ்ச்சியில், இந்திய அரசின் கலாச்சார அமைச்சகத்தின் ஆதரவுடன் தனது நடன நிகழ்ச்சிகளை நிகழ்த்தினார். சுனயனா ஹசாரிலால் ஜானகிபிரசாத் கரானாவின் வம்சாவளியைப் பற்றி ஆராய்ச்சி செய்து தலைப்பில் பல கட்டுரைகளை வெளியிட்டுள்ளார். சந்தீப் சோங்க்ரா, ஷ்ரத்தா கன்னா, அனுஷ்கா ஜாவேரி, வெரோனிகா சிமாஸ் டிசௌசா மற்றும் வேதா ஜோஷி ஆகியோர் இவரது மாணவர்களில் அடங்குவர்.  

## விருதுகள்
சுனாயனாசங்கீத நாடக அகாதமி விருது (2003), பாலசுப்பிரமண்ய சபையைச் சேர்ந்த அபிநய கலா சரசுவதி மற்றும் மகாராட்டிர கௌரவ விருது போன்ற விருதுகளைப் பெற்றுள்ளார். சுனயனாவை 2011 ஆம் ஆண்டு குடியரசு தினத்தன்று இந்திய அரசு பத்மசிறீ விருது வழங்கி கௌரவித்தது.
# பிந்து பணிக்கர்



**பிந்து பணிக்கர்** என்பவர் ஒரு இந்தியத் திரைப்பட நடிகை ஆவார். இவர் 140 க்கும் மேற்பட்ட திரைப்படங்களில் நடித்துள்ளார். மலையாளத் திரைப்படங்களில் நகைச்சுவை மற்றும் கதாபாத்திர வேடங்களில் நடித்துள்ளார். *வாத்சல்யம்*, *சூத்ரதரன்*, *ஜோக்கர்* ஆகியவை இவர் நடித்த முக்கிய திரைப்படங்களாகும். பிந்து சிறந்த துணை நடிகைக்கான நான்காவது லக்ஸ்-ஏசியானெட் விருது வென்றவர். பிந்து மலையாளத் திரைப்பட கலைஞர்கள் சங்கத்தின் நிர்வாகக் குழுவில் உறுப்பினராக இருந்தார்.  

## தனிப்பட்ட வாழ்க்கை
பிந்து முதன்முதலில் பிஜு நாயரை 1998 இல் திருமணம் செய்து கொண்டார். இத்தம்பதியினருக்கு கல்யாணி என்ற மகள் பிறந்தாள். பிஜு நாயர் இறந்த பின்னர் நடிகர் சாய் குமாரை 2009 இல் திருமணம் செய்து கொண்டார்.  

## விருதுகள்

- 2001 - கேரள மாநில திரைப்பட விருதுகள் : இரண்டாவது சிறந்த நடிகை - சூத்ரதரன்
- 2001 - துணை நடிகைக்கான ஆசியநெட் திரைப்பட விருது - *நரேந்திர மகன் ஜெயகாந்தன் வக*
- 2013 - டி.டி.கே பிரெஸ்டீஜ்-வனிதா திரைப்பட விருதுகள் - சிறந்த துணை நடிகை - புள்ளிப்புலிகளும் ஆட்டின்குட்டியும்
- 2014– சிறந்த துணை நடிகைக்கான 61 வது பிலிம்பேர் விருதுகள் - புள்ளிப்புலிகளும் ஆட்டின்குட்டியும் படத்திற்காக பரிந்துரைக்கப்பட்டது.
- 2014-நிலுவையில்- துணை நடிகையாக புள்ளிப்புலிகளும் ஆட்டின்குட்டியும் என்ற படத்தில் நடித்தமைக்காக சிறந்த நடிகைக்கான 3 வது தென்னிந்திய சர்வதேச திரைப்பட விருதுகள்.

## தொலைக்காட்சி

- 1995: மொஹரவம் (தூர்தர்ஷன்)
- 2005: சஹதர்மினி (ஏசியானெட்)
- எல்லாம் மாயாஜலம் (ஆசியநெட்)
- சந்தனகோபாலம் (ஆசியநெட்)

## ஆதாரங்கள்
# பட்டு நகரம்

**பட்டு நகரம்** (*Silk City*) இந்திய நகரங்களில் கீழ்க்குறிப்பிட்டுள்ளவற்றைக் குறிக்கலாம்:  

- தர்மவரம், ஆந்திரப் பிரதேசம்
- இராமநகரம்
- சூரத்து, குசராத்து
- சந்தேரி, நாடாளுமன்ற உறுப்பினர்
- பாகல்பூர், பீகார்
- பூடன் போச்சம்பள்ளி, தெலங்காணா
- பெர்காம்பூர், ஒடிசா
- முத்தென்னஹள்ளி, கருநாடகம்
- காஞ்சிபுரம்
- ஆரணி (திருவண்ணாமலை மாவட்டம்), தமிழ்நாடு
- சேலம்
- முபாரக்பூர், உத்தரப் பிரதேசம்
- வாரணாசி, உத்தரப் பிரதேசம்

## வங்காளதேசம்
- ராஜசாகி

## குவைத்
- மதினத் அல் ஹரீர் (அரபு மொழியில் பட்டு நகரம்)

## அமெரிக்க ஐக்கிய நாடுகள்
- கனெக்டிகட், மன்செஸ்டர்
- படேர்சன், நியூ செர்சி

## பிற பயன்பாடுகள்
- சில்க் சிட்டி (இசைக்குழு), பிரித்தானிய-அமெரிக்கன் சூப்பர் குரூப்-இரட்டையர் மின்னணு இசை தயாரிப்பாளர்களான மார்க் ரொன்சன் மற்றும் டிப்லோ ஆகியோரைக் கொண்டது
# புதுப்புது ராகங்கள்


**புதுப்புது ராகங்கள்** என்பது வி. ஆதவன் இயக்கிய திரைப்படம் ஆகும். இது 1990 ஆம் ஆண்டு வெளிவந்தது. இது தமிழ் திரைப்படமாகும். இதில் சித்தாரா மற்றும் சரண் ராஜ் ஆகியோர் முக்கிய வேடங்களிலும், மலேசிய நடிகர் தேவாகர் சுப்பையா கௌரவ வேடத்திலும் நடித்துள்ளனர்.  

## நடிகர்கள்
- சித்தாரா
- சரண்ராஜ்
- ஆனந்த் பாபு
- நாகேஷ்
- உதய் பிரகாஷ்
- சார்லி
- எம். என். நம்பியார்
- வி. கே. ராமசாமி
- டெல்லி கணேஷ்
- ராஜேஷ்
- உதய் பிரகாஷ்
- மனோரமா
- குமரிமுத்து
- குண்டு கல்யாணம்

## ஒலிப்பதிவு
இத்திரைப்படத்திற்கு எஸ். ஏ. ராஜ்குமார் இசையமைத்தார்.  
| 1 | சொல்லிக் கொடுத்தால் (மகிழ்ச்சி) | கே.எஸ் சித்ரா | எஸ். ஏ. ராஜ்குமார் |
| --- | --- | --- | --- |
| 2 | சொல்லிக் கொடுத்தால் (சோகம்) | சித்ரா |  |
| 3 | திருநாள் வந்ததடா | எஸ். ஏ. ராஜ்குமார் |  |
| 4 | கொட்டும் மழை | கே.எஸ் சித்ரா | வாலி |
| 5 | குஞ்சிதன் குஞ்சிதன் | அனிதா சுரேஷ் |  |
| 6 | அடாடா அடடா நான்தான் | எஸ். பி. பாலசுப்பிரமணியம் |  |
| 7 | மாலை மயங்கிடுச்சு | டாக்டர் விஜயலட்சுமி நவநிதகிருஷ்ணன் | டாக்டர் விஜயலட்சுமி நவநிதகிருஷ்ணன் |
| 8 | சும்மா கேளுங்க | சித்ரா, டாக்டர் விஜயலட்சுமி நவநிதகிருஷ்ணன் |  |
| 9 | எலே வெட்கமால்ல | டாக்டர் விஜயலட்சுமி நவநிதகிருஷ்ணன் | } |
# வைஜயந்தி காசி


**வைஜயந்தி காசி** (**Vyjayanthi Kashi)** ஒரு இந்திய பாரம்பரிய குச்சிபுடி நடனக் கலைஞர் ஆவார். குச்சிபுடி இந்தியாவின் ஆந்திராவைச் சேர்ந்த இந்திய பாரம்பரிய நடன வடிவங்களில் ஒன்றாகும். இவர் இந்திய நாடக இயக்குநராக இருந்த டாக்டர் குப்பி வீரண்ணாவின் குடும்பத்தைச் சேர்ந்தவராவார். குப்பி வீரண்ணா, நடன முன்னோடிகளில் ஒருவராகவும், கன்னட நாடகத்திற்கு அதிக பங்களிப்பு செய்தவராகவும் இருந்தார். கன்னட நாடகத்தை மேம்படுத்துவதில் முக்கியப் பங்கு வகித்த "குப்பி வீரண்ணா நாடக நிறுவனத்தை" நிறுவினார். திருமதி. வைஜயந்தி காசி ஒரு புகழ்பெற்ற குச்சிபுடி நடனக் கலைஞர்; நடன இயக்குநர் மற்றும் *சாம்பவி ஸ்கூல் ஆஃப் டான்ஸ்* என்கிற நடனப் பள்ளியின் கலை இயக்குநர் ஆவார். அங்கு இவர், பாரம்பரிய நடன வடிவமான குச்சிபுடியைக் கற்பிக்கிறார். மேலும், கர்நாடக சங்கீத நிருத்யா அகாதமியின் தலைவராகவும் இருந்தார்  

## தனிப்பட்ட தகவல்
திருமதி. வைஜயந்தி காசி, மறைந்த ஜே.எம். விஸ்வந்த் மற்றும் மறைந்த ஜி.வி. கிரிஜம்மாவின் மகள் ஆவார். வைஜயந்தி காசி தனது ஆறாவது வயதில் தும்கூரைச் சேர்ந்த ராமண்ணாவிடமிருந்து பரதநாட்டியத்தைக் கற்கத் தொடங்கினார். இறுதியில், இவர் முதல் தரவரிசையில் மாநிலத்தில் முதலிடம் பிடித்தார். மேலும் தங்கச் சங்கிலியையும் பரிசாக வென்றார். ஆரம்பத்தில் இவர் நடனத்தில் அதிக ஆர்வம் காட்டவில்லை. எனவே இறுதியில் இவர் கன்னட திரையுலகில் இந்திய திரைப்பட இயக்குநராக இருக்கும் டி.எஸ்.நாகபாரணாவுடன் பணிபுரிந்தார். இவர், தொலைக்காட்சி மற்றும் நாடகக் கலைஞரான விஜயா காசியை மணந்தார். இவருடைய மகள் பிரதீக்சா காசி, குச்சிபுடி நடனக் கலைஞராக உள்ளார்.  

## குச்சிபுடிக்கு அர்ப்பணிப்பு
பிற்காலத்தில், திறைத்துறையில் பணியாற்றிக் கொண்டிருந்தபோது, இது தான் விரும்புவதல்ல என்று இவர் உணர்ந்தார். அதே நேரத்தில், கர்நாடகாவிற்கு வந்த குச்சிபுடி குரு சி.ஆர்.ஆச்சார்யாவை சந்தித்தார். ஒரு நேர்காணலில் இவர் மேற்கோள் காட்டியது இவரது வாழ்க்கையின் திருப்புமுனையாக மாறியது.
# அம்மன்கோயில்பட்டி கல்வெட்டு

சேலம் மாவட்டம், ஓமலூர் வட்டத்துக்குட்பட்ட அம்மன்கோயில்பட்டியில் மிகப்பழமையான கல்வெட்டு கண்டெடுக்கப்பட்டது. அவ்வூரின் பெயரால் இக்கல்வெட்டு **அம்மன்கோயில்பட்டி கல்வெட்டு** என அழைக்கப்படுகிறது. இரண்டு வரிகளைக் கொண்டது. இதன் பழமைக் கருதி இவ்விடம் தொல்லியல் துறையின் கட்டுப்பாட்டில் உள்ளது. இக்கல்வெட்டின் காலம் நான்காம் நூற்றாண்டு என்று கணிக்கப்படுகிறது.  

## கல்வெட்டு வரிகள்

:பரம்பன் கோகூர்கிழார் மகன் வியக்கன்  
:கோபன் கணதேவன் தோ(ட்)ட சுனை  

## கல்வெட்டின் பொருள்
பரம்பன் கோகூர் கிழார் என்பவரின் மகன் வியக்கன் கோபன் கணதேவன் வெட்டிய சுனை என்பது கல்வெட்டின் பொருள் ஆகும். பரம்பன் என்ற முதல் சொல் வரம்பன் என பாடபேதத்துடன் படித்தவர்களும் உண்டு.
# சண்டிக் குதிரை

**சண்டிக்குதிரை** 2016 இல் வெளிவந்த தமிழ்த் திரைப்படமாகும். இத்திரைப்படத்தினை அன்பு மதி எழுதி இயக்கியுள்ளார். சின்னத்திரை நடிகர் ராஜ்கமல் நாயகனாகவும், மானஸா நாயகியாகவும் நடித்திருந்தனர்.  

## நடிகர்கள்
- ராஜ்கமல்
- மானசா
- ஹரி
- திவ்யா
- டெல்லி கணேஷ்
- கஞ்சா கருப்பு
- போண்டா மணி

## கதைச் சுருக்கம்
மண்குதிரை செய்யும் ராஜ்கமல், மானசாவை காதல் செய்கிறார். ஹரியும், திவ்யாவும் காதலர்கள். ஹரி தன் காதலி திவ்யாவுடன் இருக்கும் போது தற்படம் எடுத்துக்கொள்கிறார். அப்படம் வெளியேறி பொதுமக்களை சென்றடைய திவ்யா அவமானத்தால் தற்கொலை செய்து கொள்கிறார். திவ்யாவின் மரணம் ஹரியை மனநிலை பிரளச்செய்கிறது.  
இந்தக் காதலர்களின் நிலையை கண்டு ராஜ்கமல் மனம் வருந்துகிறார். இதற்கு காரணமானவர்களை கண்டு கோபம் கொள்கிறார். மண்குதிரை செய்பவர் சண்டிக்குதிரையாக எதிரிகளை அழிக்கிறார்.  

## இசை
இத்திரைப்படத்திற்கு பாடலாசிரியரான வாரஸ்ரீ இசை அமைத்திருந்தார்.  

## ஆதாரங்கள்
# ஆச்சார்யா பார்வதி குமார்

**ஆச்சார்யா பார்வதி குமார் (Acharya Parvati Kumar)** அல்லது **பார்வதிகுமார்** (பிறப்பு: 1921 பிப்ரவரி 27 &ndash; இறப்பு:2012 நவம்பர் 29) இவர் ஓர் இந்திய பாரம்பரிய நடனக் கலைஞரும், நடன இயக்குநரும் மற்றும் அறிஞரும் ஆவார். இவர் குறிப்பாக பரதநாட்டிய குருவாக நன்கு அறியப்படுகிறார்.  

## வாழ்க்கை
குரு சந்திரசேகர் பிள்ளையின் கீழ் ஆரம்பத்தில் பரத நாட்டியம் கற்றுக்கொண்டார். குரு மகாலிங்கம் பிள்ளை மற்றும் திருமதி மயலாப்பூர் கௌரி அம்மா ஆகியோரிடமிருந்தும் பல நடனங்களைக் கற்றுக்கொண்டார். இவர் குரு கருணாகர் பனிக்கரிடமிருந்து கதகளியையும், குரு ரதிகாந்த் ஆர்யாவிடமிருந்தும் கதக்கையும் கற்றுக்கொண்டார்.  

1942 மற்றும் 1983 க்கு இடையில் இவர் இருபது பாலேக்களை நடனமாடியுள்ளார் . அவற்றில்: ஒரு புதிய சகாப்தத்தின் விடியல் (1942), சீதா ஹரன் (1943), சுந்தோப்சுண்டா (1944) போன்றவை. 1951 வாக்கில் (1948), பாரத் கி கஹானி (1949), ரிதம் ஆப் கல்ச்சர் (1950), ராஜபுத்திரத் தொடர்- ராஜா ராணி கி கஹானி (1956), தேக் தேரி பாம்பாய் (1958), டிஸ்கவரி ஆஃப் இந்தியா (1964), கிருஷ்ண லீலா (1965) போன்றவையும் அடங்கும்  

## பணிகள்
சிறுவர் பாலேக்களுக்கான நடனங்களில் மனிடாச்சி ஃபாஜிட்டி (1947), பில்லி மௌசி கி ஃபாஜெட்டி (1948), ஸ்னோ ஒயிட் மற்றும் ஏழு குள்ளர்கள் (1958), பஞ்சதந்திரம் (1970), அப்னா ஹாத் ஜகந்நாத் (1980), துர்கா ஜாலி கௌரி (1983) போன்றவைகளில் இவரது பணிகள் இருந்தது.  

## வெளிநாட்டு சுற்றுப்பயணங்கள்
1959 ஆம் ஆண்டில், இந்திய தேசிய அரங்கின் உதவித் தொகையுடன் தியேட்டர் டி நேஷன்களின் அழைப்பின் பேரில் 'தேக் தேரி பமாபி' என்ற பாலேவை வழங்க பாரிஸுக்குச் சென்றார். 1969 ஆம் ஆண்டில் இவர் உருமேனியா மற்றும் அங்கேரிக்கு இந்திய அரசாங்கத்தின் கல்வி அமைச்சகத்தின் உதவித் தொகையுடன் ஒரு கலாச்சார சுற்றுப்பயணம் மேற்கொண்டார்.  

## தொழில்
1968 ஆம் ஆண்டில் பரத நாட்டியத்தில் மாணவர்களுக்கு பயிற்சி அளிக்க 'தஞ்சாவூர் நிருத்யாசாலா' என்ற நிறுவனத்தை நிறுவினார். மராத்தி நிருபனர்களின் ஆராய்ச்சி மற்றும் நடனம்: 1982 ஆம் ஆண்டில் தஞ்சாவூர் மன்னர்களின் நிருபனங்கள் குறித்த இவரது ஆராய்ச்சி 'தஞ்சாவூர் நிருத்யா பிரபந்தா' என்ற வடிவத்தில் சாகித்ய மற்றும் மகாராட்டிராவின் சமஸ்கிருதி மண்டலத்தால் வெளியிடப்பட்டது.  
## விருதுகள் மற்றும் கௌரவங்கள்
கலாச்சாரத் துறையில் புகழ்பெற்ற சேவைக்கான மகாராடிடிரா மாநில விருது (1969), இச்சல்கரஞ்சிக்கான அறக்கட்டளை விருதுகள் (1979), அகில பாரதிய நாட்டிய பரிசத் (1980), நடன நாடகத்திற்கான சங்கீத நாடக அகாதமி விருது (1981), மராத்தி நாட்டிய பரிசத், மும்பை ( 1982), சரங்க்தேவ் கூட்டாளர் (1990), மகாராட்டிர கௌரவ புரஸ்காரம் (1990) போன்ற விருதுகள் இவருக்கு வழங்கப்பட்டன.  

இவர் புனே,கலா சாயா(1982), மும்பை, லிட்டில் தியேட்டர், பால ரங்கபூமி, (1982), மும்பை,சாகித்ய சங்க மந்திர் (1982), மும்பை, யுவக் பிராத்ரி (1983), அகமதாபாத்,கான கலா பாரதி, (1983), கணேஷ் பிரசாத் சமூக மன்றம், மும்பை (1991), ரங்கசிறீ பாலே குழு, போபால் (1991), கலா பரிச்சயா, மும்பை (1991), கொங்கன் கலா மண்டலம், மகாராட்டிரா (1994) போன்ற நிறுவனங்களால் கௌரவிக்கப்பட்டுள்ளார்  

புது தில்லியின் சங்கீத நாடக அகாதமியின் பொதுக்குழு உறுப்பினராக இருந்தார். (1980-1982). இந்தியாவின் கல்வி அமைச்சகத்தின் மூலம் இளம் கலைஞர்களைத் தேர்ந்தெடுப்பதற்கான குழுவில் உறுப்பினராக நியமிக்கப்பட்டிருந்தார். (1978-1979)
# சிறந்த அசைவூட்ட குறுந்திரைப்படத்திற்கான அகாதமி விருது



**சிறந்த அசைவூட்ட குறுந்திரைப்படத்திற்கான அகாதமி விருது ** ஒவ்வொரு ஆண்டும் சிறந்த அசைவூட்ட குறுந்திரைப்படத்திற்கு அகாதமி ஆப் மோசன் பிக்சர் ஆர்ட்ஸ் அண்ட் சயின்சஸ் (AMPAS) ஆல் வழங்கப்படும் அகாதமி விருது ஆகும். 1931–32 ஆண்டுகள் முதல் இவ்விருது வழங்கப்படுகிறது.  

*டாம் அண்ட் ஜெர்ரி* அதிக முறை இவ்விருதினை வென்றுள்ளது. 13 பரிந்துரைகளில் 7 முறை இவ்விருதினை வென்றுள்ளது.  

## மேலும் பார்க்க
- சிறந்த அசைவூட்டத் திரைப்படத்திற்கான அகாதமி விருது
# சிறந்த குறுந்திரைப்படத்திற்கான அகாதமி விருது


**சிறந்த குறுந்திரைப்படத்திற்கான அகாதமி விருது ** ஒவ்வொரு ஆண்டும் சிறந்த குறுந்திரைப்படத்திற்கு அகாதமி ஆப் மோசன் பிக்சர் ஆர்ட்ஸ் அண்ட் சயின்சஸ் (AMPAS) ஆல் வழங்கப்படும் அகாதமி விருது ஆகும். 1931 ஆண்டுகள் முதல் இவ்விருது வழங்கப்படுகிறது. இவ்விருது பல்வேறு முறை பெயர் மாற்றம் செய்யப்பட்டது.  

இவ்விருதினை அதிக முறை வென்றவர்  
- வால்ட் டிஸ்னி **6 வெற்றிகள்** *(12 பரிந்துரைகளில்)*

## மேலும் பார்க்க
- குறும்படம்
- சிறந்த அசைவூட்ட குறுந்திரைப்படத்திற்கான அகாதமி விருது
# கலகலப்பு (2001 திரைப்படம்)



***கலகலப்பு*** (*Kalakalappu*) என்பது 2001 ஆம் ஆண்டு விஸ்வா இயக்கிய தமிழ்த் திரைப்படம் ஆகும். இதனை ஏ. எல். அழகப்பன் தயாரித்திருந்தார்.  

இப்படத்தில் நெப்போலியன் முக்கியக் கதாபாத்திரத்தில் நடித்தார். உதயா, ஜெயா சீலா மற்றும் விஜயலட்சுமி ஆகியோர் துணை வேடங்களில் நடித்துள்ளனர். இந்தப் படத்திற்கு தேவாவின் இசை இசையமைத்திருந்தார். 27 ஜூலை 2001 அன்று வெளியிடப்பட்டது.  

## நடிகர்கள்
- குழந்தைவேலாக நெப்போலியன்
- கர்ணனாக உதயா
- திலகாவாக ஜெய சீலா
- விஜயலட்சுமி -திவ்யா
- உமா
- ஸ்ரீனிவாசனாக ரமேஷ் கண்ணா
- பொன்னம்பலம்
- சுகுமார்

## இசை

திரை பின்னணி இசை மற்றும் பாடலிசை ஆகியவற்றை திரைப்பட இசையமைப்பாளர் தேவா செய்தார். 2001 இல் வெளியிடப்பட்ட ஒலிப்பதிவில் 4 தடங்கள் உள்ளன.  
| 1 | 'பப்ளூ பப்ளூ' |  |
| --- | --- | --- |
| 2 | 'மருது கடலேயா' |  |
| 3 | 'மீசாகரா மீசாகரா' |  |
| 4 | 'ஒட்டாவா சினுங்கி' |  |
| 5 | 'பொங்கலுக்கு வன்கிதந்தா' | } |
# உதயா (நடிகர்)


**உதயா** ஒரு இந்திய திரைப்பட நடிகர். அவர் தமிழ் மொழி படங்களில் நடித்துள்ளார். அவர் பிரபல தயாரிப்பாளர் ஏ.எல்.அழகப்பனின் மகனும், இயக்குநர் ஏ.எல் விஜய்யின் சகோதரரும் ஆவார்.  

## தொழில்
இயக்குநர் பாரதி கண்ணனின் *திருநெல்வேலி* திரைப்படத்தில் உதயா அறிமுகமானார். பிரபு மற்றும் கரண் ஆகியோருடன் முக்கியக் கதாபாத்திரத்தில் நடித்தார். திருநெல்வேலி திரைப்படத்தில் விந்தியாவுக்கு ஜோடியாக நடித்தார். இந்த படம் மோசமான விமர்சனங்களை பெற்று மக்களின் கவனத்தை பெறவில்லை. உதயாவின் நடிப்பு "சராசரி" என்று விவரிக்கப்பட்டது. அவர் அடுத்ததாக *கலகலப்பில்* விஜயலட்சுமிக்கு ஜோடியாக நடித்தார், அதில் நெப்போலியன் மற்றும் ஜெயா சீலா ஆகியோரும் நடித்திருந்தனர்.  

*பூங்குழலி*, *சகலகலா பேபி* போன்ற திரைப்படங்களில் நடித்தார். 2004 ஆம் ஆண்டில், நடிகர் *அசாமி* என்ற திரைப்படத்தினை அறிவித்தார். ஆனால் படமாக உருவாகவில்லை.  

உதயா ஆகஸ்ட் 2007 இல் கீர்த்திகாவை மணந்தார். காதல் சாதி, *விண்ணைத்தாண்டி வருவாயா* ஆகிய படங்களில் நடித்தார். விண்ணத்தாண்டி வருவாயா திரைப்படத்தின் பெயர் உன்னைக் கண் தேடுதை என 2009 இல் வெளியிட்டனர்.  

உதயா நடித்த 2011 இல் ரா ரா திரைப்படம் நல்ல விமர்சனங்களைப் பெற்றது. ஆனால் வசூல் செல்லவில்லை. நடிகை செரீனுடன் நடித்த பூவா தலையா திரைப்படம் சுமாரான வரவேற்பு பெற்றது. தலைவா திரைப்படத்தில் குணச்சித்திர வேடத்தில் நடித்தார்.  

## திரைப்பட வரலாறு
| 1998 | *இனி எல்லம் சுகமே* | அங்கீகரிக்கப்படாத பங்கு |  |  |
| --- | --- | --- | --- | --- |
| 2000 | *திருநெல்வேலி* | Satha |  |  |
| 2001 | *கலகலப்பு* | கர்ணன் |  |  |
| 2002 | *ஷகலகா பேபி* | உதய் | விருந்தினர் தோற்றம் |  |
| 2009 | *உன்னைக் கண் தேடுதே* | ருத்ரா |  |  |
| 2011 | *பூவா தலையா* | கொடுவா |  |  |
| *ரா ரா* | பாரதி |  |  |  |
| 2013 | *தலைவா* | வீடியோ குமார் |  |  |
| 2015 | *அவி குமார்* | குமார் |  |  |
| 2018 | *உத்தரவ் மகாராஜா* | ரவி | மேலும் தயாரிப்பாளர் | } |
# சுசேதா பைதே சாபேகர்


**சுசேதா பைதே சாபேகர் (Sucheta Bhide Chapekar)** (பிறப்பு: 1948 திசம்பர் 6) இவர் ஓர் இந்திய பாரம்பரிய நடனக் கலைரும் மற்றும் நடன இயக்குனருமாவார் மேலும் இவர் பரதநாட்டியம் மூலம் நன்கு அறியப்படுகிறார். பாரம்பரிய நடனத்தில் கற்பித்தல் மற்றும் பரப்புதல் நடவடிக்கைகளை ஆதரிக்கும் ஒரு அறக்கட்டளையான "கலாவர்தினி" என்ற நிறுவனத்தின் நிறுவனருமாவார். அங்கு இவர் பரதநாட்டியத்தையும் கற்பிக்கிறார். இவர் சங்கீத நாடக அகாதமி விருதினையும் (2007) பெற்றவராவார்.  

## ஆரம்பம்
1948 இல் பிறந்த சாபேகருக்கு 1963 ஆம் ஆண்டில் அரங்கேற்றம் இருந்தது. ஆச்சார்யா பார்வதி குமார் மற்றும் கே.பி. கிட்டப்பா பிள்ளை ஆகியோரின் கீழ் பயிற்சியினை பெற்றார். அடுத்தடுத்த ஆண்டுகளில், இவர் 1974 இல் சென்னை, மியூசிக் அகாதெமியில் ஒரு நிகழ்ச்சியை உள்ளடக்கிய பல உள்ளூர் இசை நிகழ்ச்சிகளில் பங்கேற்றார். திருமணத்திற்குப் பிறகு, இவர் புனேவிற்குச் சென்றார்.  

## நிகழ்ச்சி
நீலக்கண்ணின் அழகு என்று அழைத்த ஜே. ஆர். டி டாடாவால் ஊக்கப்படுத்தப்பட்ட இவர், 1982 ஆம் ஆண்டில் முதல் முறையாக இந்தியாவுக்கு வெளியே நிகழ்ச்சி நடன நிகழ்ச்சிகளை நடத்தினார். சுற்றுப்பயணத்தின் போது, இவர் லண்டன், பாரிஸ் மற்றும் ரோட்டர்டாமில் நடன நிகழ்ச்சிகளை நிகழ்த்தினார். 1980 களில், இவர் தனது சொந்த மாநிலமான மகாராட்டிராவில் பல்வேறு இசை நிகழ்ச்சிகளை நடத்தினார். இந்த நேரத்தில்தான், பரதநாட்டியத்திற்கு மாநிலத்தில் பெரிய பின்தொடர்தல் இல்லை என்பதை உணர்ந்தார். பின்னர் தனது இசை நிகழ்ச்சிகளில் மராத்தி மற்றும் இந்தி பாடல்களை கலக்க வேண்டும் என்ற எண்ணம் வந்தது. இது இறுதியில் *நிருத்ய கங்கா* என்ற பாரதநாட்டிய இசை நிகழ்ச்சியை உருவாக்க வழிவகுத்தது. இது சுமார் 80 பாடல்களைக் கொண்டுள்ளது. இவை அனைத்தும் இந்துஸ்தானி பாரம்பரிய இசையை அடிப்படையாகக் கொண்டவை. பாரம்பரிய நடனத்தில் கற்பித்தல் மற்றும் பரப்புதல் நடவடிக்கைகளை ஆதரிக்கும் கலாவர்தினி என்ற ஒரு தொண்டு அறக்கட்டளையை சாபேகர் நிறுவினார்.  

## ஆவணப்படம்
2008 ஆம் ஆண்டில், திரைப்படத் தயாரிப்பாளர் அமிர்தா மகாதிக் இவரின் வாழ்க்கை மற்றும் பணிகள் குறித்து வயோமகமி என்ற ஒரு ஆவணப்படத்தை இயக்கியுள்ளார். சாபேகரின் 60 வது பிறந்தநாள் கொண்டாட்டத்தின் ஒரு பகுதியாக, வயோமகமியை கலாவர்தினி தயாரித்து மகாராட்டிராவின் புனே, கணேஷ் கலா கிரிதா மஞ்சில் காண்பிக்கப்பட்டது. பத்ம விபூசண் சோனல் மான்சிங் மற்றும் பிற பிரமுகர்கள் கலந்து கொண்ட ஒரு நிகழ்ச்சியில் சாபேகர் எழுதிய *நிருத்யாத்மிகா* என்ற புத்தகமும் வெளியிடப்பட்டது.  

## குடும்பம்
சாபேகருக்கு திருமணமாகி, அருந்ததி பட்வர்தன் என்ற மகள் உள்ளார். இவரது மகளும் பயிற்சி பெற்ற நடனக் கலைஞராவார். 2007 ஆம் ஆண்டில், சாபேகருக்கு பாரம்பரிய நடனத்திற்கான பங்களிப்பிற்காக சங்கீத நாடக அகாதமி விருது வழங்கப்பட்டது.
# விக்கிப்பீடியா:விக்கித்திட்டம் திரைப்படம்/பங்குபெறும் பயனர்கள்


- ஆர்வமுள்ளோர் எனக்குறியிட்டு இணைந்து கொள்ளலாம்.
1. தினேஷ்குமார் பொன்னுசாமி (பேச்சு)
1. --பழ.இராஜ்குமார் (பேச்சு)
1. --சகோதரன் ஜெகதீஸ்வரன் (பேச்சு)
1. --<font color="#FC89AC" face="Comic Sans MS">**♥ ஆதவன் ♥**</font> <sup><font color="green" face="Comic Sans MS">**♀ பேச்சு ♀**</font></sup>
1. நந்தினிகந்தசாமி (பேச்சு) 06:51, 18 அக்டோபர் 2013 (UTC)
1. --மயூரநாதன் (பேச்சு) 14:01, 18 அக்டோபர் 2013 (UTC) -- பங்களிப்பு
1. -தமிழ்க்குரிசில் (பேச்சு) 14:12, 18 அக்டோபர் 2013 (UTC)
1. --ரத்ன சபாபதி (பேச்சு) 16:36, 19 அக்டோபர் 2013 (UTC)
1. --யோகிசிவம் (பேச்சு) 16:09, 19 அக்டோபர் 2013 (UTC)
1. <font color="#B84DFF">ஹரீஷ் சிவசுப்பிரமணியன்</font> (<font color="#B84DFF">பேச்சு</font>) 16:36, 19 அக்டோபர் 2013 (UTC)
1. மதனாகரன் (பேச்சு) 17:00, 20 அக்டோபர் 2013 (UTC)
1. அஸ்வின் (பேச்சு) 02:41, 25 அக்டோபர் 2013 (UTC)
1. வத்சன் (Vatsan34 (பேச்சு) 07:23, 27 அக்டோபர் 2013 (UTC))
1. --அராபத் (பேச்சு) (என்னைக் கவர்ந்த ஆங்கில மற்றும் உலக சினிமாக்கள் பற்றி எழுதுகிறேன்.)
1. Thilakshan
1. prabhupuducherry புதுவைபிரபு 04:18, 30 திசம்பர் 2013 (UTC)
1. --ஆர்.பாலா (பேச்சு) 12:36, 1 பெப்ரவரி 2014 (UTC)
1. --<span> **நி.மாதவன்** </font></span> (<span> ***பேச்சு*** </font></span>) 15:25, 6 சூன் 2014 (UTC)
1. --மா. செல்வசிவகுருநாதன் (பேச்சு) 10:57, 14 ஆகத்து 2014 (UTC) (1975 ஆம் ஆண்டு வரை வெளியான தமிழ்த் திரைப்படங்களில் ஆர்வம்!)
1. தயாபரன்--thaya (பேச்சு) 03:45, 9 திசம்பர் 2014 (UTC)
1. 
1. --prabakaran 17:41, 31 சனவரி 2015 (UTC)
1. <sup><font>அன்புமுனுசாமி</font><font><span>உறவாடுக</span></font></sup><small><sub><span>உரையாடுக </span></font>:</sub></small>
1. பயனர்: Iramuthusamy
1. ஸ்ரீவேங்கடகிருஷ்ணண் (பேச்சு)
# ஜீ என்டர்டெயின்மென்ட் எண்டர்பிரைசஸ்



**ஜீ என்டர்டெயின்மென்ட் எண்டர்பிரைசஸ்** அல்லது **ஜீ குழுமம்** எசெல் குழுமத்திற்கு சொந்தமான ஓர் இந்திய மக்கள் ஊடக நிறுவனம் ஆகும். இவ் நிறுவனம் மும்பையை தலைமையிடமாகக் கொண்டு 15 திசம்பர் 1991 ஆம் ஆண்டு ஆரம்பிக்கப்பட்டு தொலைக்காட்சி, பதிப்பகம், இணையம், திரைப்படத் தயாரிப்பு, கைபேசி போன்ற வணிகங்களில் ஆர்வங்களைக் கொண்டுள்ளது.  

## வரலாறு
இந்த நிறுவனம் டிசம்பர் 15, 1991 இல் ஜீ டெலி பில்ம்ஸ் என்ற பெயரில் தொடங்கப்பட்டடு 2006 ஆம் ஆண்டு வரை இயக்கப்பட்டது. 2002 ஆம் ஆண்டில் ஈடிசி நெட்வொர்க் என்ற நிறுவனம் பெரும்பான்மை பங்குகளை (51%) வாங்கியது. நவம்பர் 2006 இல், டென் ஸ்போர்ட்ஸின் உரிமையாளரான தாஜ் தொலைக்காட்சியில் 50% பங்குகளை வாங்கி அதே ஆண்டில் ஜீ என்டர்டெயின்மென்ட் எண்டர்பிரைசஸ் நிறுவனம் என மறுபெயரிடப்பட்டது. பிப்ரவரி 2010 இல், இந்த வணிகம் டென் ஸ்போர்ட்ஸில் கூடுதல் பங்குகளை (95%) வாங்கியது என்பது குறிப்பிடத்தக்கது.  

2008 ஆம் ஆண்டில் ஜீ மோஷன் பிக்சர்ஸ் மற்றும் ஜீ லைம்லைட் (இப்போது ஜீ ஸ்டுடியோஸ்) போன்ற திரைப்பட நிறுவனங்களை ஆரம்பித்து தமிழ், தெலுங்கு, இந்தி, கன்னடம், மராத்தி, பெங்காலி, ஓடியா மற்றும் மலையாளம் உள்ளிட்ட இந்திய மொழிகளில் முக்கிய திரைப்படங்களை தயாரித்து, வெளியிட்டு மற்றும் விநியோகம் செய்து வருகின்றது.
# கௌதம் சுந்தர்ராஜன்



**கௌதம் சுந்தரராஜன்** (*Gowtham Sundararajan*) என்பவர் ஒரு இந்திய திரைப்பட நடிகர் மற்றும் நடன இயக்குநர் ஆவார். இவர் தமிழ் மொழி படங்களிலும் தொலைக்காட்சி நாடகங்களிலும் பணியாற்றியுள்ளார். இவர் குணச்சித்திர, நகைச்சுவை மற்றும் எதிர்நாயகன் கதாப்பாத்திரங்களில் நடித்துள்ளனர். இவர் கண்ணுல காச காட்டப்பா எனும் திரைப்படத்தினை 2016 இல் இயக்கினார்.  

## தொழில்
கௌதம் சுந்தரராஜன் தமிழக நடிகர் மேஜர் சுந்தர்ராஜன் மற்றும் சியாமலா ஆகியோருக்கு தமிழ்நாட்டின் சென்னையில் பிறந்தார். விவேகானந்தா கல்லூரியில் படித்த அவர் 1989 இல் பட்டம் பெற்றார்  

கே. பாலச்சந்தரின் *அழகன்* (1990) திரைப்படத்தில் நடித்தார். மேஜர் கௌதம் செப்டம்பர் 1996 இல் கோகிலா ஹரிராமை மணந்தார். 1998 ஆம் ஆண்டில், தனது மனைவியுடன் சேர்ந்து, சென்னையின் முதல் முறையான மேற்கத்திய நடனப் பள்ளியான அகாடமி ஆஃப் மாடர்ன் டான்ஸை நிறுவினார். இத்தம்பதிகள் கமல்ஹாசனின்  
நட்சத்திரம், *ஆளவந்தான்* (2001) ஆகிய படங்களுக்கு நடனமைத்தார்கள். ஆர். மாதவன் - ஜோதிகா நடித்த *அச்சம் தவீர்* உள்ளிட்ட பிற திரைப்படத் திட்டங்களில் அவர்கள் தொடர்ந்து பணியாற்றினர்.  

மேஜர் கௌதம் மணி ரத்னத்தின் *இருவர்* (1997) திரைப்படத்தில் தமிழ்ச்செல்வனின் உதவியாளர்களில் ஒருவராக நடித்தார். ஒரு நடிகராக, அவர் பெரும்பாலும் சுந்தர் சி மற்றும் அர்ஜுன் படங்களில் தோன்றினார். *ஐந்தம் படை* (2009) படத்திற்காக சுந்தர் சி உடன் தயாரிப்பாளராக மாறினார்.  

2016 ஆம் ஆண்டில், அரவிந்த் ஆகாஷ், அஸ்வதி வாரியர் மற்றும் சாந்தினி *தமிழரசன்* ஆகியோர் முக்கிய வேடங்களில் நடித்த *கண்ணுல காச காட்டப்பா* திரைப்படத்தை இயக்கினார்.  

## தேர்ந்தெடுக்கப்பட்ட திரைப்படங்கள்

; நடிகர்  

| 1991 | *அழகன்* | நாடனக் கலைஞர் | "கோஜி கூவம்" பாடலில் நடனக் கலைஞர் |
| --- | --- | --- | --- |
| 1992 | *வானமே எல்லை* |  |  |
| 1992 | *நாளைய தீர்ப்பு* | ராக்கி |  |
| 1993 | *கற்பகம் வந்தாச்சு* | ராஜா |  |
| 1994 | *தாய் மாமன்* | நாட்டுப்புற நடனக் கலைஞர் | "என்ஜே குலா சாமி" பாடலில் நடனக் கலைஞர் |
| 1994 | *ஜெய்ஹிந்த்* |  |  |
| 1997 | *இருவர்* | அறிவழகன் |  |
| 1997 | *சிஸ்யா* | கவுதம் |  |
| 1997 | *தெடினென் வந்தத்து* |  |  |
| 2002 | *ஏழுமலை* |  |  |
| 2004 | *கிரி* |  |  |
| 2004 | *உதயா* | டேவிட் ஜான் |  |
| 2006 | *பட்டியல்* | அழகு |  |
| 2009 | *உன்னை* |  |  |
| 2010 | *நகரம் மறுபக்கம்* |  |  |
| 2012 | *மாசி* |  |  |
| 2014 | *ஆடாம ஜெயிச்சோமடா* | நாட்டாமை |  |
| 2014 | *ஜெய்ஹிந்த் 2* |  |  |
| 2014 | *அரண்மனை* |  |  |
| 2015 | *ஆம்பள* |  |  |
| 2016 | *கண்ணுல காச காட்டப்பா* |  |  |
| 2018 | *செக்கச்சிவந்த வானம்* | உதவி ஆணையர் |  |
| 2019 | *வந்தா ராஜாவாதான் வருவேன்* | பிரகாஷின் சகோதரர் |  |
| 2019 | *கீ* | } |  |

; இயக்குநர்  

- கண்ணுல காச காட்டப்பா (2016)

; தொடர்களில்  

- மர்ம தேசம் - இயந்திரப் பறவை.
- செல்வி (2005 - 2007)
- லட்சுமி (2006 - 2008)
- செல்லமே (2009 - 2013)
- நந்தினி (2017 - தற்போது வரை)
# விநாயகி

**விநாயகி** (**Vināyakī),** என்பவர், யானையின் தலையைக் கொண்ட இந்து சமயத்தை சார்ந்த பெண் தெய்வம் ஆவார். இவரது புராணங்களும் சின்னங்களும் தெளிவாக வரையறுக்கப்படவில்லை. இந்து வேதங்களில் இவரைப் பற்றி அதிகம் கூறப்படவில்லை. இந்த தெய்வத்தின் உருவங்கள் மிகக் குறைவாகவே காணப்படுகிறது.  

இவரது யானை உருவ அம்சங்கள் காரணமாக, இத்தெய்வம் பொதுவாக யானைத்தலையை உடைய ஞான கடவுளான விநாயகருடன் தொடர்புடையதாக கருதப்படுகிறது. இவருக்கு நிலையான பெயர் இல்லாததால், பல்வேறு பெயர்களால் அறியப்படுகிறார். உதாரணமாக, **ஸ்திரீ கணேசா** ("பெண் விநாயகர்" ), **விநாயகி**, **கஜானனா** ("யானை முகம்"), **விக்னேசுவரி** ("தடைகளின் எஜமானி") மற்றும் **கணேசனி** போன்றவை இவரது பெயர்களாக உள்ளது. இந்தப் பெயர்கள் அனைத்தும் விநாயகர், கஜானனா, விக்னேசுவரா மற்றும் விநாயகர் ஆகியோரின் பெண்ணிய வடிவங்கள் ஆகும். இந்த அடையாளங்கள் விநாயகரின் பெண்பால் வடிவமாக கருதப்படுகின்றன.  

விநாயகி சில சமயங்களில் அறுபத்து நான்கு யோகினிகள் அல்லது சப்தகன்னியர் தெய்வங்களின் ஒரு பகுதியாகவும் காணப்படுகிறார். இருப்பினும், அறிஞர் கிருஷன் ஆரம்பகால சப்தகன்னியரில், யானைத் தலையையுடைய விநாயகி, விநாயகரின் பிராமண *சக்தி*, மற்றும் தாந்த்ரீக யோகி ஆகியவை மூன்று தனித்துவமான தெய்வங்கள் என்று நம்புகிறார்.  

சமண மற்றும் பௌத்த மரபுகளில், விநாயகி ஒரு சுதந்திர தெய்வமாக போற்றப்படுகிறார். பௌத்த படைப்புகளில், இவர் **கணபதிஹிருதயா** ("விநாயகரின் இதயம்") என்று அழைக்கப்படுகிறார்.  

## படங்கள்

முதன்முதலில் அறியப்பட்ட யானைத் தலையுடன் கூடிய விநாயகியின் தெய்வ உருவம் ராஜஸ்தானின் ரைரில் காணப்படுகிறது. இது கிமு முதல் நூற்றாண்டு முதல் பொ.ச. முதல் நூற்றாண்டு வரையிலான ஒரு சிதைந்த டெரகோட்டா தகடு ஆகும். இத்தெய்வத்தின் யானை முகத்தில் இருக்கும் தும்பிக்கை வலதுபுறம் திரும்பியுள்ளது. மேலும், இரண்டு கைகளைக் கொண்டுள்ளது. இதன் கைகளில் உள்ள சின்னங்களும் பிற அம்சங்களும் அழிந்துள்ளதால், தெய்வத்தை தெளிவாக அடையாளம் காண முடியவில்லை.  
### விநாயகி சிற்பங்கள்
இந்த தெய்வத்தின் மற்ற சிற்பங்கள் பத்தாம் நூற்றாண்டு முதல் காணப்படுகின்றன. விநாயகியின் மிகவும் பிரபலமான சிற்பங்களில் ஒன்று மத்தியப் பிரதேசத்தின் பெடகாட் நகரத்திலுள்ள, சௌசத் யோகினி கோயிலில் நாற்பத்தியொன்றாவது யோகினியாக காணப்படுகிறது. இந்த தெய்வம் இங்கே *ஸ்ரீ-ஐங்கினி* என்று அழைக்கப்படுகிறது. இங்கே, விநாயகியின் வளைந்த இடது காலை யானை தலை கொண்ட விநாயகர் ஆதரிப்பது போல காணப்படுகிறது.  

விநாயகியின் ஒரு அரிய உலோக சிற்பம் ஷிராலியின் சித்ராபூர் மடத்தில் காணப்படுகிறது. இங்கு, இவர், விநாயகரைப் போலல்லாமல் மெல்லிய தோற்றத்தில் காணப்படுகிறார். இவரது மார்பின் குறுக்கே *பூணூல்* எனப்படும் "புனித நூல்" காணப்படுகிறது. மேலும், இரண்டு கழுத்து ஆபரணங்களை அணிந்துள்ளார். இவருடைய இரண்டு முன் கைகள் *அபயம்* ("பயம்-இல்லை") மற்றும் *வரத* (வரம் கொடுக்கும்) முத்திரைகளில் (சைகைகள்) உள்ளது. இவருடைய இரண்டு பின்புற கைகளில் ஒரு வாள் மற்றும் ஒரு கயிறு காணப்படுகிறது. இவருடைய தும்பிக்கை இடது பக்கம் திரும்பியுள்ளது. இந்த படம் வடமேற்கு இந்தியாவில் உள்ள குஜராத் / ராஜஸ்தான் மாநிலத்தைச் சேர்ந்ததாகவும், இதன் காலம் 10 ஆம் நூற்றாண்டு மற்றும் தாந்த்ரீக கணபத்யா (விநாயகரை உச்சக் கடவுளாகக் கருதியவர் )பிரிவைச் சேர்ந்தது எனவும் கருதப்படுகிறது. அல்லது வாமச்சார (இடது கை) தெய்வத்தை வணங்கும் சாக்தம் பிரிவைச் சேர்ந்தது என்றும் கருத்து நிலவுகிறது.
# குண்டக்க மண்டக்க



***குண்டக்க மண்டக்க*** என்பது 2005 ஆம் ஆண்டு வெளிவந்த இந்திய தமிழ் நகைச்சுவைத் திரைப்படம் ஆகும். இதனை அசோகன் இயக்கியிருந்தார். இத்திரைப்படத்தினை எஸ்ஜி பிலிம்ஸ் தயாரித்தது. இப்படத்தில் பார்த்திபன், வடிவேலு, ராய் லக்ஷ்மி, மல்லிகா ஆகியோர் முக்கிய வேடங்களில் நடித்திருந்தனர். பரத்வாஜ் இசையமைத்தார், படத்தொகுப்பு சுரேசால் செய்யப்பட்டது . இத்திரைப்படம் 14 அக்டோபர் 2005 அன்று வெளியிடப்பட்டது.  

## நடிகர்கள்

- இராதாகிருஷ்ணன் பார்த்திபன் - இளங்கோ
- வடிவேலு - செல்லப்பா
- ராய் லட்சுமி - ரூபா
- மல்லிகா - கவிதா
- கலைராணி (நடிகை) - இளங்கோவின் தாய்
- சிங்கமுத்து
- மதன் பாப்
- சாம்ஸ்
- புவனேசுவரி
- ஆர்த்தி
- தியாகு

## ஒலிப்பதிவு
இப்படத்திற்கு பரத்வாஜ் இசையமைத்துள்ளார்.  

| 1 | எட்டு திசைகள் | திப்பு | சினேகன் |
| --- | --- | --- | --- |
| 2 | நீ வேண்டும் | ஜனனி பரத்வாஜ், சீனிவாஸ் |  |
| 3 | முன் ஜென்மம் | சத்யா |  |
| 4 | வந்துட்டாய்யா | வடிவேலு |  |
| 5 | நயாகரா | பாப் ஷாலினி |  |
| 6 | வட்டமிடுது | சுசித்ரா |  |
# கே. வி. ஜெயஸ்ரீ

**கே. வி. ஜெயஸ்ரீ** (*K.V.Jayashree*) என்பவர் ஒரு தமிழ் எழுத்தாளராவார். இவர் குறிப்பாக மலையாளத்தில் இருந்து நவீன இலக்கியங்களை தமிழுக்கு மொழிபெயர்த்து நூல்களை எழுதிவருகிறார். தமிழிலக்கிய வரலாற்றில் இவரும் புதுமையான முறையில் நூல்களை மொழிபெயர்ப்பு செய்து வருகிறார். இவரது எழுத்து முறை பழங்காலத்தினூடே கலந்து வருகிறது.  

## குடும்பம்
கேரளத்தின் பாலக்காட்டை பூர்வீகமாக கொண்ட வாசுதேவன், மாதவி இணையர், தமிழ்நாட்டின், திருவண்ணாமலையில் குடியேறியவர்கள். இவர்களுக்கு பிறந்த மூன்று பெண் பிள்ளைகளில் ஜெயஸ்ரீயும் ஒருவர். தமிழ்நாட்டிலேயே படித்து வளர்ந்த இவர் திருவண்ணாமலை மாவட்டத்தில் கொளக்குடி அரசு பள்ளியில் தமிழ் ஆசிரியராக பணிபுரிந்து வருகிறார். இவர் அரசியல் விமர்சகரும், மொழி பெயர்ப்பாளரும், எழுத்தாளருமான உத்திரகுமாரை திருமணம் செய்து கொண்டார். ஜெயஸ்ரீக்கு சுகானா என்ற மகள் உண்டு. சுகானாவும் எழுத்தாளராக, மொழிப்பெயர்ப்பாளராக உள்ளார். இவரது தங்கை கே. வி. சைலஜாவின் கணவர் வம்சி பதிப்பகத்தின் உரிமையாளரும், எழுத்தாளாருமான பவா செல்லத்துரை ஆவார்.  

## எழுத்துப் பணிகள்
மலையாளத்தில் சங்க கால பாணர்களின் வாழ்க்கையைப் பறறி மனோஜ் குரூர் எழுதிய புதினமான *நிலம் பூத்து மலர்ந்த நாள்* என்ற புதினத்தை கே. வி. ஜெயஸ்ரீ  
செய்த மொழிபெயர்ப்புக்காக 2020 பெப்ரவரியில் சாகித்திய அகாதமி விருதைப் பெற்றார்.  

## இவரின் மொழிபெயர்ப்புகள்
- இரண்டாம் குடியேற்றம்
- பால் சக்கரியா கதைகள்
- யேசு கதைகள்
- அல்ஃபோன்சம்மாவின் மரணமும் இறுதிச்சடங்கும்
- வார்த்தைகள் கிடைக்காத தீவில்
- ஹிமாலயம் (சிகரங்களினூடே ஒரு பயணம்)
- இதுதான் என் பெயர்
- பிரியாணி
- ஒற்றைக் கதவு
- நிசப்தம்
- நிலம் பூத்து மலர்ந்த நாள்
# குழித்துறை ஆறு

**குழித்துறை தாமிரபரணி ஆறு** கன்னியாகுமரி மாவட்டத்தின் ஜீவநதியாக விளங்கி வரும் தாமிரபரணி ஆறு, குழித்துறை வழியாக சுமார் 62 கி.மீ. தூரம் பாய்ந்து தேங்காப்பட்டணம் பகுதியில் அரபிக் கடலில் கலக்கிறது.  

## வரலாறு
குழித்துறையாறு என பரவலாக அறியப்படுகிறது. மேற்குத்தொடர்ச்சி மலைப்பகுதியில் தோன்றி கோதையாறு, பறளியாறு, குற்றியாறு, சிற்றாறு ஆகியவை இணைந்து திருவட்டாறு அருகே மூவாற்று முகத்தில் இணைந்து தாமிரபரணியாக உருவாகி குமரி மாவட்டத்தை வளமாக்குகிறது.  

## குடிநீர்
கன்னியாகுமரி மாவட்டத்தில் மேற்கு மாவட்ட மக்களின் குடிநீர்த் தேவையை குழித்துறை ஆறு தீர்க்கிறது. அதற்காக குழித்துறை நகராட்சி, பாகோடு, நல்லூர், உண்ணாமலைக்கடை, மெதுகும்மல் உட்பட மேற்கு மாவட்ட உள்ளாட்சி அமைப்புகள் பலவும் தாமிரபரணி ஆற்றில் உறை கிணறுகளை அமைத்துள்ளன. மேலும் குழித்துறை கூட்டுக்குடிநீர் திட்டம், கடற்கரை கிராமங்களுக்கு குடிநீர் வழங்கும் விளாத்துறை கூட்டுக்குடிநீர் திட்டம் போன்றவையும் தாமிரபரணி ஆற்றை நம்பியே செயல்படுகின்றன.  

## அழகியல் நிறைந்த ஆறு
குழித்துறை தாமிரபரணி ஆறானவது இரு புறமும் விவசாயம் மற்றும் மரம் செடிகளுடன் அழகாக காட்சிதரும். 1990 க்கு மேல் ஆற்றில் மணல் அள்ளினர். இதனால், ஆற்றின் ஆழம் அதிகரித்து அதன் போக்கிலும் மாற்றம் ஏற்பட்டது.  

## பண்பாடு சார்ந்தது
அப்பகுதியில் இறந்த முன்னோர்களுக்கு பலிகர்மம் நடத்துவதற்கு ஆடிமாதம் இறுதி அமாவாசை அன்று குழித்துறை ஆற்றின் இருபுறமும் மக்கள் கூடுவார்கள். இவ்வாறு கூடும் மக்களை கவரும் விதத்தில் ஆரம்பிக்கப்பட்டது தான் வாவுபலி பொருட்காட்சி. வாவுபலியை ஆண்டுதோறும் குழித்துறை நகராட்சியால் சிறப்பாக நடத்தப்படுகிறது.